Lisa 8

Praktikakorralduseeskirja juurde

**LAEVAMOTORISTI MERESÕIDUPRAKTIKA ARUANDE KOOSTAMISE JA KAITSMISE JUHEND**

Meresõidupraktika aruande koostamisel lähtutakse Eesti Merekooli kirjalike tööde koostamise ja vormistamise juhendist. Praktikant koostab aruande isiklike vaatluste, enda tehtud tööde, laeva tehnilise dokumentatsiooni ja teenistuslike juhendite põhjal. Aruandes kirjeldatud seadmete ja süsteemide ehitust, kasutamise eeskirju peab praktikant põhjalikult tundma. Aruandesse lisatud skeemid ja joonised peavad olema joonestatud nõuetekohaselt ja nende kohta peab praktikant olema suuteline andma põhjalikke seletusi. Praktikant võib aruandes kasutada enda tehtud fotosid.

* + - 1. **Praktika aruanne koosneb järgmistest osadest:**
	1. **Töökorraldus laevas.** Praktikant kirjeldab laevapere igapäevast töökorraldust ja enda tööd laevas,tuues ära positiivsed ja negatiivsed momendid, annab hinnangu oma meresõidupraktikale tervikuna ja teeb kokkuvõtte laeval tehtud töödest. Praktikant selgitab, millistest õppeainetest oli kõige rohkem kasu praktikal tehtud tööde ja ülesannete täitmisel. Praktikant hindab ennast, enda sobivust tööks laevapere liikmena.
	2. **Ohutusalane korraldus** (laevahäirete kava, ohutusjuhend). Õppused, perioodilisus, häiresignaalid, laevasisesed sidepidamisvahendid, alarmsüsteemid ja nende kasutamine). Isiklik häirenumber laevapereliikmena, ametikoht laeval, enda osalemine õppustel (üldohuhäire, tulekahju häire, häire „inimene üle parda jne“).
	3. **Laeva ehitus.** Laeva üldplaan ja tehnilised andmed, otstarve, autonoomsus, laevale omistatud registrimärk, laeva meeskond. Laeva konstruktsioon (laeva ruumide paigutus, vööri ja ahtri ning korpuse ehitus). Sildumisseade, selle asetus laeval (skeem). Päästeseade. Kollektiivsed ja individuaalsed päästevahendid, nende kasutamine.
	4. **Laeva süsteemid.** Tuletõrje-, pallast-, kuivendus- ja eluotstarbe süsteemide ehitus ja kasutamine. Laeva süsteemide markeering.
	5. **Merereostuse vältimine** laevas. Prügi, reovete ja õliseguste vete käitlemine, kütuse võtt.
	6. **Laeva peamasin:**
* üldandmed peamasina kohta, tehniline iseloomustus, kasutatav kütus ja õli;
* peamasina konstruktsioon - alusraam ja tugipukk, silindrid, kolvid, kepsud, väntvõll, hooratas, dempfer, gaasijaotusmehhanism;
* peamasinat teenindavad süsteemid – kütusesüsteem, õlitussüsteem, jahutussüsteem, käivitussüsteem, reverseerimissüsteem, sisse- ja väljalaskesüsteem, pöörete arvu regulaatorid;
* peamasina kaitseseadmed ja automaatsignalisatsioon;
* peamasina distantsjuhtimine;
* peamasina ekspluatatsioon - vahimotoristi kohustused vahi ajal, masina vahižurnaal ja selle täitmine, kütuse ja õli laevalevõtmine, hoidmine ja kulu arvestus;
* peamasina ettevalmistamine käivitamiseks pärast pikaajalist ja pärast lühiajalist seisakut, teenindamine töö ajal, jahutus-, õlitus-, kütuse- ja käivitussüsteemi teenindamine;
* ohutustehnika eeskirjad;
* praktika ajal esinenud rikked ja avariid, nende analüüs, läbiviidud tehnilised hoolde- ja remonditööd.
	1. **Laeva abimehhanismid**
* laeva üldpumbad – ballastipump, kuivenduspump, tuletõrjepumbad, sanitaarpumbad;
* rooliseade, roolimasin;
* tekiseadmed: ankrupeli( ankrukepsel), lastivintsid (kraanad), sildumisvints;
* püügimehhanismid ( kui praktika oli kalalaeval);
* veemagestusseadmed;
* külmutusseadmed;
* võlliliin ja sõukruvi.
	1. **Laeva elektriseadmed**
* laeva elektrijaama põhimõtteskeem ja kirjeldus;
* laeva elektrivõrk ja laeva elektrivalgustus, laevasisene signalisatsioon ja side;
* jaotuskilbid koos aparatuuriga.
1. **Praktikaaruande vormistamine**

Praktikaaruanne kirjutatakse elektroonselt esialgu mustandina ja esitatakse laevajuhtimise õppeliini juhtivõpetaja hiljemalt 4 nädala jooksul pärast praktikalt tulemist. Pärast aruande kohta tehtud märkuste arvestamist ja puuduste kõrvaldamist esitatakse aruanne uuesti laevajuhtimise õppeliini juhtivõpetajale ning pärast aruande sisu ja vormistamise heakskiitmist prinditakse see valgele A4 formaadis paberile, ühele küljele ja köidetakse.

Aruande maht kuni 40 lehekülge. Joonised tehakse pliiatsiga. Skeemid ja joonised peavad olema korrektsed. Diagramme ja graafikuid võib vormistada millimeetripaberile, mõningaid üldskeeme ka kalkale. Aruandele lubatakse lisada fotosid seadmete, skeemide, laeva jne. kohta.

Aruande materjalid köidetakse kiirköitjasse järgmiselt:

1. leht - trükitud tiitelleht;
2. leht – retsensioonileht;
3. leht - meresõidupraktika tõendite koopiad;
4. leht - praktikajuhendaja hinnang praktikandile;
5. leht – sisukord;

6. lehest alates praktika aruande kirjeldav osa vastavalt toodud alajaotustele.

Lehed, mis võetakse arvesse, aga mida ei nummerdata: tiitelleht, retsensioonileht, meresõidutõendid, praktikajuhendaja hinnang ja sisukord. Ülejäänud aruande lehed tuleb nummerdada (number paigutada lehe alumise serva keskele).

Tõendeid ja hinnanguid võib olla mitu.

Prinditud aruanne koos lisadega esitatakse meresõidupraktika hindamise komisjonile.

1. **Meresõidupraktika hindamine**

Meresõidupraktika aruande kaitsmisele lubatakse praktikapäeviku korrektselt täitnud õpilased, kes on läbinud õppekavas ettenähtud meresõiduprakika.

Meresõidupraktika aruande kaitsmisel hinnatakse:

- meresõidupraktika päeviku täitmise korrektsust, aruande sisu ja vormistamise vastavust käesolevale juhendile;

- meresõidupraktika aruande kirjeldava osa alajaotustes esitatud teemade käsitlemise piisavat põhjalikkust;

- merendusalaste oskussõnade mõistmist ja kasutamist.

Komisjoni poolt positiivse hinnangu saamisel loetakse praktika sooritatuks, moodul „M-50. Meresõidupraktika laevamotorist“ arvestatuks ja on aluseks laevamotoristi kutseeksamile pääsemiseks.

Lisa: 1. Laevamotoristi meresõidupraktika aruande tiitellehe näidis

 2. Praktika aruande retsensioonileht

**EESTI MEREKOOL**

**LAEVAMOTORISTI**

**MERESÕIDUPRAKTIKA ARUANNE**

 Õpperühm: ……....

 Praktikant:.....................................................

 ees- ja perekonnanimi

 Praktikajuhendaja laevas: ..........................

…………………………….............................

 amet

 ………………………………...…………….

 ees- ja perekonnanimi

Praktikakoht ……………......................

Praktika algus „……..“........................................ 20 …….

Praktika lõpp „……..“........................................ 20 …….

Tallinn

20 ….

**Laevamotoristi meresõidupraktika aruande kaitsmise RETSENSIOONILEHT**

1. **Igapäevane töökorraldus laevas**. Hinnang oma meresõidupraktikale tervikuna. Kokkuvõte laeval tehtud töödest. Erinevate õppeainete kasulikkus praktikal tehtud tööde ja ülesannete täitmisel. Praktikandi enesehinnang ja valmisolek meremehe elukutseks ja suutlikkus töötada laevapere liikmena.
2. **Laeva ohutusalane korraldus** (laevahäirete kava, ohutusjuhend). Õppused, perioodilisus, häiresignaalid, laevasisesed sidepidamisvahendid, alarmsüsteemid ja nende kasutamine). Isiklik number laevapere liikmena, ametikoht laeval, enda osalemine õppustes (üldohuhäire, tulekahju häire, häire „MOB“.
3. **Laeva ehitus.** üldplaan ja andmed, mõõtmed, otstarve, autonoomsus, laevale omistatud registrimärk, laeva meeskond. Masinaruumi planeering (laeva ja masinaruumi üldplaan, mehhanismide paigutus masinaruumis) Laeva konstruktsioon (laeva ruumide paigutus, vööri ja ahtri ning korpuse ehitus).
4. **Laeva süsteemid.** Tuletõrje-, pallast-, kuivendus- ja eluotstarbe süsteemide ehitus ja kasutamine. Laeva süsteemide markeering.
5. **Merereostuse vältimise korraldus.** Prügi, reovete ja õliseguste vete käitlemine, kütuse võtt.
6. **Laeva peamasin.** üldandmed, tehniline iseloomustus, kasutatav kütus ja õli. Konstruktsioon. Teenindavad süsteemid, kaitse ja automaatsignalisatsioon, distantsjutimine. Vahimotoristi kohustused. Peamasina käivitamine. Ohutustehnika. Praktika ajal esinenud rikked ja avariid, nende analüüs, läbiviidud tehnilised hoolde- ja remonditööd.
7. **Laeva abimehanismid.** Laeva üldpumbad, Tekiseadmete mehhanismid, püügimehhanismid, veemagestusseadmed, külmutusseadmed, võlliliin ja sõukruvi.
8. **Elektriseadmed.** Laeva elektrijaam, elektrivõrk, elektrivalgustus, laevasisene signalisatsioon ja side Jaotuskilbid koos aparatuuriga.

Aruande hindajate tähelepanekud (nimi, tähelepaneku sisu, allkiri):

……………………………………………………………………………………………………

……………………………………………………………………………………………………

……………………………………….……………………………………………………………………………………………………………………………………………………………………………………………………………………………………………………………………………………………………………………………………… ..................................... ............. .

……………………………………… …………………………………………… …………

… … ………………………………….…………………………………… ………… …… … …… ……………………………………………………………………………………… …… …………………………………………………………………………………………………………………………………… ......................................................................................................

**Hinnang aruandele:**  .....................................................